На основу члана 12. Правилника о ближим критеријумима,начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“,број 82/2014) и члана 27. Пословника о раду Комисије за спровођење конкурса за избор програма и пројеката од јавног интереса, бр.17-1/2015-15 од 23. фебруара 2015. године,

 Комисија за спровођење конкурса за избор програма и пројеката од јавног интереса, на седници одржаној дана 02. јула 2015 године,

 Утврђује,

**ЛИСТУ О ИЗМЕНИ И ДОПУНИ ЛИСТЕ**

**ВРЕДНОВАЊА И РАНГИРАЊА ПРИЈАВЉЕНИХ ПРОГРАМА И ПРОЈЕКАТА**

**I** У Листи вредновања и рангирања пријављених програма и пројеката, број: 88-4/2015-15, датум: 22. мај 2015. године, став I мења се и гласи:

**„I** Комисија за спровођење конкурса за избор програма и пројеката од јавног интереса утврђује листу рангирања и вредновања пријављених програма и пројеката по Јавном конкурсу за доделу средстава за подстицање програма или пројеката од јавног интереса која спроводе удружења, и то:

1. Група „Кобра“ са укупним бројем бодова 35 и одобреним износом средстава-160.000,00 рсд.
2. Удружење „Вилин вез“ са укупним бројем бодова 32 и одобреним износом средстава-140.000,00 рсд.
3. Удружење „Животна снага“ са укупним бројем бодова 29 и одобреним износом средстава-100.000,00 рсд.
4. Центар за развој грађанског друштва „ПРОТЕКТА“ са укупним бројем бодова 29 и одобреним износом средстава-100.000,00 рсд.“

**II** Бодовна листа на основу ближих мерила са допунским критеријумима саставни je део ове листе.

**III** Измену и допуну листе вредновања и рангирања програма и пројеката објавити на званичној интернет страници Града Ниша.

**IV** Измену и допуну Листе вредновања и рангирања програма и пројеката доставити: Служби за послове Градоначелника и координатору Комисије за спровођење конкурса за избор програма и пројеката од јавног интереса.

**О б р а з л о ж е њ е**

Градоначелник Града Ниша расписао је Јавни конкурс за доделу средстава за подстицање програма или пројеката од јавног интереса која спроводе удружења, број 435-1/2015-14, датум: 09. април 2015. године.

На Јавни конкурс за доделу средстава за подстицање програма или пројеката од јавног интереса која спроводе удружења јавило се 23 удружења.

Од укупног броја пријава на конкурс, четири пријаве биле су потпуне те су исте, од стране Комисије а на основу одлуке донете на седници, биле и прихваћене.

Комисија за спровођење конкурса за избор програма и пројеката од јавног интереса, на седници одржаној дана 22. маја 2015. године, утврдила је Листу рангирања и вредновања пријављених програма и пројеката по Јавном Конкурсу за доделу средстава за подстицање програма или пројеката од јавног интереса која спроводе удружења, број: број: 88-4/2015-15, датум: 22. мај 2015. године.

На Листу рангирања и вредновања пријављених програма и пројеката уложено је 11 приговора удружења. 9 уложених приговора било је благовремено, допуштено и изјављено од овлашћених лица док је на 2 уложена приговора констатована неблаговременост као процесна претпоставка за непоступање по истима односно одлучивање по приговорима.

На основу члана 28. Пословника о раду Комисије за спровођење конкурса за избор програма и пројеката од јавног интереса, Комисија је разматрала поднете приговоре удружења и узела у обзир мишљење Службе за послове Градоначелника, утврдивши том приликом да је основан приговор једног удружења, на основу чега је донета одлука којом се приговор удружења - усваја.

На основу утврђеног чињеничног стања, Комисија је утврдила измену и допуне листе вредновања и рангирања пријављених програма и пројеката.

У складу са чланом 12. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“,број: 82/2014) и члана 27. Пословника о раду Комисије за спровођење конкурса за избор програма и пројеката од јавног интереса, број: 17-1/2015-15 од 23. фебруара 2015. године, Комисија је утврдила измену и допуну листе вредновања и рангирања пријављених програма и пројеката.

 Број: 126-3/2015-15

 Датум:02. јули 2015. године.

**ПРЕДСЕДНИК КОМИСИЈЕ**

 Милан Златановић